
Parlamentul României   

Camera Deputaţilor 

	Comisia pentru administraŢie pUblicĂ Şi amenajarea teritoriului
	COMISIA PENTRU BUGET, FINANȚE ȘI BĂNCI

	Nr. 4c-7/356
	Nr. 4c-2/712


	Bucureşti,
	29.06.2021

	Plx.507/2020


Către,

BIROUL PERMANENT AL CAMEREI DEPUTAŢILOR
Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, transmis Comisiei pentru administraţie publică şi amenajarea teritoriului şi Comisiei pentru buget, finanțe și bănci, pentru dezbatere pe fond, în procedură de urgență, cu adresa nr. Plx.507 din 8 septembrie 2020.
	PREŞEDINTE,
Simona BUCURA-OPRESCU
	PREŞEDINTE,
Bogdan-Iulian HUȚUCĂ

Parlamentul României   

Camera Deputaţilor 

	Comisia pentru administraŢie pUblicĂ Şi amenajarea teritoriului
	COMISIA PENTRU BUGET, FINANȚE ȘI BĂNCI

	Nr. 4c-7/356
	Nr. 4c-2/712


	Bucureşti,
	29.06.2021

	Plx.507/2020


R A P O R T  C O M U N     

asupra proiectului de Lege pentru aprobarea Ordonanţei de urgenţã a Guvernului nr.122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România
În conformitate cu prevederile art. 94 şi 115 din Regulamentul Camerei Deputaţilor, republicat cu modificările şi completările ulterioare, Comisia pentru buget, finanţe şi bănci şi Comisia pentru administraţie publică şi amenajarea teritoriului, au fost sesizate, prin adresa nr. PLx.507 din 10 august 2020, spre dezbatere pe fond, în procedură de urgenţă, cu proiectul Lege pentru aprobarea Ordonanţei de urgenţã a Guvernului nr.122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România.

Senatul, în calitate de primă Cameră sesizată, a adoptat proiectul de lege în ședința din data de 2 septembrie 2020, ca urmare a depasirii termenului de adoptare, potrivit art.115 alin.(5) din Constitutia României republicata.
Conform prevederilor art.75 din Constituția României, republicată, şi ale art.91 din Regulamentul Camerei Deputaților, republicat, Camera Deputaților este Cameră decizională.

Consiliul Legislativ avizează favorabil proiectul de lege cu observații și propuneri, conform avizului nr.722/27.07.2020.

Proiectul de lege are ca obiect de reglementare stabilirea unor măsuri pentru asigurarea eficientizării procesului decizional al fondurilor externe nerambursabile, destinate dezvoltării regionale în România. Potrivit expunerii de motive, ca urmare a discuţiilor cu Comisia Europeană, România a decis iniţierea demersurilor în vederea creării unei noi arhitecturi instituţionale care va asigura gestiunea şi controlul fondurilor externe nerambursabile alocate României în gestiune partajată, în exerciţiul financiar 2021-2027. Se are în vedere principiul subsidiaritaţii prevăzut în Carta Europeană a Autonomiei Locale, ca principiu de bază, care presupune că procesul decizional cel mai eficient este cel al apropierii deciziei autorităţilor de nevoile pe care le au beneficiarii. Astfel, se crează cadrul legal pentru ca, la nivelul celor 8 regiuni de dezvoltare ale României, Agenţiile pentru Dezvoltare Regională să îndeplinească rolul de Autoritate de Management pentru Programele Operaţionale Regionale 2021-2027, prin intermediul cărora se organizează şi se alocă fondurile externe nerambursabile pentru dezvoltare regională, României fiindu-i alocate aproximativ 13 miliarde de euro în acest scop. Totodată, în cadrul Ministerului Lucrărilor Publice, Dezvoltării şi Administraţiei (MLPDA), se desemnează o structură de specialitate care asigură coordonarea operaţională unitară a autoritaţilor de management de la nivelul Programelor Operaţionale Regionale (POR)2021-2027. 

Potrivit prevederilor art.61 și 63 din Regulamentul Camerei Deputaţilor, republicat, cu modificările și completările ulterioare,  cele două Comisii au examinat proiectul de lege în ședințe separate.
Comisia pentru buget, finanțe și bănci a examinat proiectul de lege sus menționat în ședința din 29 iunie 2021.

La lucrările Comisiei pentru buget, finanțe și bănci deputaţii și-au înregistrat prezența conform listei de prezenţă.
La dezbaterea proiectului de Lege a participat în calitate de invitat, doamna Aneta Stoica, reprezentant Ministerul Investițiilor și Proiectelor Europene.
Comisia pentru administrație publică și amenajarea teritoriului a examinat proiectul de lege sus menționat în ședința din 28 iunie 2021.

La lucrările Comisiei pentru administrație publică și amenajarea teritoriului deputaţii au fost prezenți conform listelor de prezență.

În urma dezbaterii proiectului de lege şi a opiniilor exprimate, membrii celor două comisii au hotărât, cu majoritate de voturi, adoptarea proiectului de Lege pentru aprobarea Ordonanţei de urgenţã a Guvernului nr.122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, cu  amendamente admise prezentate în anexa la prezentul raport. 
În raport cu obiectul şi conținutul său, proiectul de lege face parte din categoria legilor ordinare.
	PREȘEDINTE,
Simona BUCURA-OPRESCU

	PREȘEDINTE,

Bogdan-Iulian HUȚUCĂ

	SECRETAR,

Dumitru FLUCUȘ
Șef serviciu,

Nicoleta Toma

Expert parlamentar,

Sergiu-Vlad Pahonțu
	SECRETAR,

Iulius-Marian FIRCZAK
Șef serviciu,

Georgiana Ene

Expert parlamentar,

Laura Gheorghe


ANEXĂ

Amendamente admise
	Nr. crt.
	Ordonanța de Urgență a Guvernului nr. 122/2020
	Forma adoptată de Senat
	Text propus de comisie

 (autorul amendamentului)
	Motivarea amendamentelor propuse

	1. 
	
	Titlul Legii:

LEGE 

pentru aprobarea Ordonanței de Urgență a Guvernului nr.122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale a României

	Nemodificat
	

	2. 
	
	Articol unic. – Se aprobă Ordonanța de Urgență a Guvernului nr.122 din 29 iulie 2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, publicată în Monitorul Oficial al României, Partea I, nr.686 din 31 iulie 2020.
	Art.I.- Se aprobă Ordonanța de Urgență a Guvernului nr.122 din 29 iulie 2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, publicată în Monitorul Oficial al României, Partea I, nr.686 din 31 iulie 2020, cu următoarea completare:

	

	3. 
	Titlul Ordonanței:

ORDONANŢĂ DE URGENŢĂ privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România


	
	Nemodificat
	

	4. 
	CAPITOLUL I: Prevederi generale
	
	Nemodificat
	

	5. 
	Art. 1
Prezenta ordonanţă de urgenţă reglementează unele măsuri în domeniul fondurilor externe nerambursabile având drept scop asigurarea cadrului general de gestionare a programelor operaţionale regionale, de asigurare a cadrului general necesar pregătirii sistemului de gestiune şi control, precum şi implementării proiectelor destinate dezvoltării regionale în perioada de programare 2021-2027.

	
	Nemodificat
	

	6. 
	Art. 2
Implementarea măsurilor specifice stabilite prin prezenta ordonanţă de urgenţă, în vederea utilizării eficiente a fondurilor externe nerambursabile destinate dezvoltării regionale, are la bază respectarea următoarelor principii:
a)principiul utilizării eficiente a fondurilor externe nerambursabile - conform căruia fondurile externe nerambursabile alocate României pentru dezvoltarea regională trebuie utilizate pentru a finanţa nevoile reale din comunitate, dar şi pentru a obţine efecte maxime raportat la eforturile depuse de beneficiarii proiectelor;
b)principiul subsidiarităţii procesului decizional - potrivit căruia deciziile în sistemul de management al fondurilor externe nerambursabile trebuie luate cât mai aproape de nevoile beneficiarilor finanţării, precum şi de proiectele aflate în implementare;
c)principiul corelării nevoilor reale ale beneficiarilor cu obiectivele strategice europene - potrivit căruia nevoile de finanţare ale beneficiarilor, autorităţi publice locale sau alte categorii de beneficiari ai programelor operaţionale regionale, trebuie să fie corect identificate şi în corelare cu obiectivele de finanţare ale Uniunii Europene pentru a asigura utilizarea corectă a fondurilor externe nerambursabile alocate dezvoltării regionale, în vederea evitării blocajelor în procesul de implementare a proiectelor destinate dezvoltării regionale;
d)principiul simplificării - conform căruia procedurile naţionale de management al fondurilor externe nerambursabile trebuie să fie cât mai simple şi mai eficiente pentru a asigura implementarea cu succes a proiectelor;
e)principiul debirocratizării instituţionale - în conformitate cu acest principiu, în procesul decizional al fondurilor externe nerambursabile trebuie eliminate activităţile specifice care se suprapun între entităţile implicate în procesul de management şi control al fondurilor externe nerambursabile, pentru a evita întârzierile în implementarea proiectelor, dar şi pentru a evita riscul de dezangajare cu impact asupra gradului de absorbţie a resurselor financiare europene alocate României.

	
	Nemodificat
	

	7. 
	CAPITOLUL II: Măsuri specifice utilizării eficiente a fondurilor externe nerambursabile destinate dezvoltării regionale

	
	Nemodificat
	

	8. 
	Art. 3
(1)La nivelul celor opt regiuni de dezvoltare ale României, agenţiile pentru dezvoltare regională, organizate potrivit Legii nr. 315/2004 privind dezvoltarea regională în România, cu modificările şi completările ulterioare, îndeplinesc rolul de Autoritate de management pentru programele operaţionale regionale 2021-2027.

(2)Începând cu perioada de programare 2021-2027 fondurile externe nerambursabile pentru dezvoltarea regională a României se organizează şi se alocă prin cele opt programe operaţionale regionale.

(3)În calitate de autorităţi de management pentru cele opt programe operaţionale regionale organizate la nivelul regiunilor de dezvoltare, agenţiile pentru dezvoltare regională îndeplinesc toate funcţiile şi atribuţiile specifice unei autorităţi de management.


	
	Nemodificat
	

	9. 
	Art. 4
(1)Agenţiile pentru dezvoltare regională, în calitate de autorităţi de management pentru programele operaţionale regionale, pot încredinţa gestionarea unor funcţii şi/sau părţi ale programelor operaţionale regionale unor organisme intermediare, prin încheierea unui acord de delegare între organismul intermediar şi autoritatea de management în cauză, cu respectarea legislaţiei europene şi naţionale aplicabile, după verificarea capacităţii administrative şi operaţionale a organismului intermediar respectiv.

(2)Agenţiile pentru dezvoltare regională deţin responsabilitatea finală, în relaţia cu Comisia Europeană, pentru îndeplinirea corespunzătoare a funcţiilor şi obligaţiilor ce le revin în calitate de autorităţi de management pentru programele operaţionale regionale, chiar dacă încredinţează îndeplinirea unor funcţii şi/sau implementarea unor părţi către organisme intermediare în condiţiile prevăzute la alin. (1).


	
	Nemodificat
	

	10. 
	Art. 5
(1)În calitate de autorităţi de management pentru programele operaţionale regionale, agenţiile pentru dezvoltare regională contribuie la îndeplinirea obligaţiilor statului membru în ceea ce priveşte execuţia bugetară în regim de gestiune partajată, corespunzător prevederilor art. 63 din Regulamentul (UE) 2018/1.046 al Parlamentului European şi al Consiliului, inclusiv, dar fără a se limita la următoarele atribuţii:

a)elaborarea programelor operaţionale regionale în colaborare cu Ministerul Fondurilor Europene;

b)selectarea operaţiunilor;

c)încheierea contractelor de finanţare;

d)efectuarea plăţilor către beneficiari;

e)îndeplinirea tuturor sarcinilor legate de gestionarea programelor operaţionale;

f)prevenirea şi detectarea neregulilor şi a fraudelor;

g)asigurarea înregistrării şi stocării în format electronic a datelor aferente fiecărei operaţiuni;

h)sprijinirea comitetelor de monitorizare;

i)elaborarea declaraţiilor de cheltuieli.

(2)În calitate de autorităţi de management pentru programele operaţionale regionale, agenţiile pentru dezvoltare regională exercită atribuţiile menţionate la alin. (1), în conformitate cu regulamentele Comisiei Europene.

(3)În calitate de autorităţi de management, agenţiile pentru dezvoltare regională încheie acorduri distincte de colaborare cu Autoritatea de certificare şi plată din cadrul Ministerului Finanţelor Publice în care sunt stabilite termenele şi documentele în baza cărora se realizează transferul sumelor reprezentând contravaloarea fondurilor externe nerambursabile.


	
	Nemodificat
	

	11. 
	CAPITOLUL III: Mecanisme financiare specifice funcţiei de plată a Autorităţii de management pentru programele operaţionale regionale

	
	Nemodificat
	

	12. 
	Art. 6
(1)Creditele de angajament şi creditele bugetare necesare implementării fiecărui program operaţional se stabilesc având în vedere decizia Comisiei Europene de adoptare a acestuia şi se reflectă în anexă la bugetul Ministerului Finanţelor Publice.

(2)Agenţiile pentru dezvoltare regională, în calitate de autorităţi de management pentru programele operaţionale regionale, încheie contracte de finanţare cu beneficiarii, respectiv decizii/ordine de finanţare, în limita sumelor aferente creditelor de angajament, şi efectuează plăţi în limita sumelor aferente creditelor bugetare cuprinse în anexă la bugetul Ministerului Finanţelor Publice şi au responsabilitatea reconcilierii contabile între conturile contabile proprii şi cele ale beneficiarilor pentru operaţiunile gestionate în cadrul programelor.

(3)Agenţiile pentru dezvoltare regională fundamentează, justifică şi utilizează în condiţii de legalitate, regularitate, economicitate, eficienţă şi eficacitate sumele prevăzute la alin. (2).

(4)În bugetul Ministerului Finanţelor Publice, prin legea bugetară anuală, se aprobă credite de angajament şi credite bugetare pentru asigurarea fondurilor reprezentând cofinanţare din bugetul de stat, precum şi cheltuieli neeligibile, aferente proiectelor implementate în cadrul programelor operaţionale regionale, stabilite conform legii în sarcina autorităţilor de management.

(5)Sumele prevăzute la alin. (4) se cuprind în proiectul de buget al Ministerului Finanţelor Publice, pentru fiecare program operaţional regional în parte, pe baza propunerilor transmise de către fiecare autoritate de management pentru programele operaţionale regionale, întocmite în baza graficelor de rambursare din contractele de finanţare încheiate cu beneficiarii.

(6)În termen de 30 de zile de la data intrării în vigoare a legii bugetare anuale sau a legilor de rectificare, după caz, autoritatea de certificare şi plată încheie cu fiecare autoritate de management pentru programele operaţionale regionale convenţii de finanţare în limita creditelor de angajament şi bugetare aferente valorii anuale a programelor operaţionale. Convenţia de finanţare reprezintă angajament legal pentru fondurile publice aprobate potrivit alin. (4), în baza căruia Autoritatea de certificare şi plată deschide şi transferă fondurile în conturile de disponibil corespunzătoare ale Autorităţii de management.

(7)Convenţia de finanţare, în sensul prezentei ordonanţe de urgenţă, reprezintă acordul scris încheiat între Ministerul Finanţelor Publice, prin Autoritatea de certificare şi plată şi fiecare agenţie pentru dezvoltare regională în calitate de Autoritate de management pentru programul operaţional regional, prin care sunt stabilite atribuţiile, responsabilităţile, termenele şi condiţiile privind programarea bugetară şi transferul fondurilor alocate de la bugetul de stat aferente cofinanţării şi cheltuielilor neeligibile aferente implementării proiectelor în cadrul programelor operaţionale regionale, stabilite în condiţiile legii în sarcina autorităţilor de management.

(8)Sumele reprezentând contravaloarea fondurilor externe nerambursabile, inclusiv cele aferente prefinanţării, se transferă de către Autoritatea de certificare şi plată în conturile de disponibil ale autorităţilor de management ale programelor operaţionale regionale deschise la Trezoreria Statului, la termenele şi pe baza cererilor de fonduri, respectiv a altor documente prevăzute în acordurile prevăzute la art. 5 alin. (3).

(9)Agenţiile pentru dezvoltare regională, în calitate de autorităţi de management pentru programele operaţionale regionale efectuează plăţi către beneficiari din fondurile transferate de Autoritatea de certificare şi plată, în baza acordurilor de colaborare prevăzute la art. 5 alin. (3) şi a convenţiilor de finanţare prevăzute la alin. (7).

(10)În baza convenţiilor de finanţare încheiate potrivit prevederilor alin. (7), agenţiile pentru dezvoltare regională, în calitate de autorităţi de management pentru programele operaţionale regionale, întocmesc şi transmit lunar sau ori de câte ori este nevoie cereri de fonduri pentru asigurarea fondurilor aferente cofinanţării din bugetul de stat, precum şi a cheltuielilor neeligibile aferente proiectelor implementate în cadrul programelor operaţionale regionale, în vederea efectuării plăţilor către beneficiari.

(11)La întocmirea cererilor prevăzute la alin. (10), agenţiile pentru dezvoltare regională, în calitate de autorităţi de management pentru programele operaţionale regionale, au obligaţia de a lua în considerare gradul de folosire a fondurilor puse la dispoziţie anterior, cu respectarea dispoziţiilor legale care reglementează efectuarea cheltuielilor respective.

(12)Autoritatea de certificare şi plată transferă agenţiilor pentru dezvoltare regională, în calitate de autorităţi de management pentru programele operaţionale regionale, în conturi distincte de disponibil deschise la Trezoreria Statului, sumele solicitate în baza cererilor de fonduri prevăzute la alin. (8) şi (10).

(13)Pentru sumele prevăzute la alin. (2) şi (8) agenţiile pentru dezvoltare regională, în calitate de autorităţi de management pentru programele operaţionale regionale, întocmesc raportări contabile în condiţiile stabilite prin ordin comun al ministrului fondurilor europene şi al ministrului finanţelor publice.

(14)Disponibilităţile din sumele transferate potrivit alin. (12), rămase la sfârşitul exerciţiului bugetar în conturile autorităţilor de management pentru programele operaţionale regionale, se reportează în anul următor şi se utilizează cu aceeaşi destinaţie.


	
	Nemodificat
	

	13. 
	Art. 7
(1)Agenţiile pentru dezvoltare regională, în calitate de autorităţi de management pentru programele operaţionale regionale, autorizează la plată cheltuielile declarate de beneficiari şi efectuează plăţi către aceştia, cu respectarea prevederilor legale în vigoare la nivel naţional şi european şi în conformitate cu prevederile contractelor de finanţare.

(2)Pentru sumele autorizate la plată din fonduri externe nerambursabile, cofinanţarea asigurată din bugetul de stat, precum şi pentru plata cheltuielilor neeligibile stabilite în condiţiile legii în sarcina Autorităţii de management, agenţiile pentru dezvoltare regională virează fondurile în conturile deschise de beneficiarii instituţii publice la Trezoreria Statului şi de alte categorii de beneficiari decât instituţii publice la Trezoreria Statului sau la instituţii de credit în funcţie de opţiunea acestora.


	
	Nemodificat
	

	14. 
	Art. 8
(1)Pentru utilizarea sumelor aferente axei prioritare de asistenţă tehnică a fiecărui program operaţional regional, Agenţia pentru Dezvoltare Regională are obligaţia de a asigura o separare adecvată a funcţiilor, respectiv între calitatea de beneficiar al asistenţei tehnice şi calitatea de autoritate de management şi de a lua măsurile necesare pentru evitarea conflictelor de interese şi de prevenire a neregulilor şi a fraudelor.

(2)Agenţiile pentru dezvoltare regională, în calitate de beneficiar al asistenţei tehnice, au calitatea de autorităţi contractante în sensul art. 4 alin. (2) din Legea nr. 98/2016 privind achiziţiile publice, cu modificările şi completările ulterioare, efectuează plăţi către furnizorii de produse, prestatorii de servicii, executanţii de lucrări, salariaţi precum şi faţă de terţi, pe baza angajamentelor legale încheiate conform legii şi a deciziilor/ordinelor de finanţare semnate.

(3)Pentru sumele alocate cu destinaţia de asistenţă tehnică, agenţiile pentru dezvoltare regională, în calitate de beneficiari, au rolul de autorităţi contractante şi sunt obligate să respecte prevederile legale în vigoare privind achiziţiile publice.

(4)Pentru sumele primite din fondurile aferente asistenţei tehnice, agenţiile pentru dezvoltare regională, în calitate de autorităţi de management pentru programele operaţionale regionale, întocmesc raportări contabile în condiţiile stabilite prin ordin comun al ministrului fondurilor europene şi al ministrului finanţelor publice.


	
	Nemodificat
	

	15. 
	CAPITOLUL IV: Mecanisme specifice altor funcţii exercitate de autorităţile de management pentru dezvoltare regională

	
	Nemodificat
	

	16. 
	Art. 9
(1)În vederea îndeplinirii atribuţiilor prevăzute la art. 5 alin. (1), agenţiile pentru dezvoltare regională, în calitate de autorităţi de management pentru programele operaţionale regionale, exercită controlul asupra cheltuielilor efectuate de către beneficiarii care au contracte de finanţare legal încheiate cu acestea, inclusiv asupra contractelor de achiziţii publice/sectoriale încheiate de beneficiari, după caz, în conformitate cu prevederile Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare.

(2)Controlul exercitat de către agenţiile pentru dezvoltare regională în calitate de autorităţi de management pentru programele operaţionale regionale este limitat la clauzele asumate ale contractelor de finanţare încheiate cu beneficiarii de finanţare.

(3)În cazul în care creanţele bugetare rezultate din nereguli nu pot fi recuperate prin încasare, deducere din plăţi/rambursări următoare şi/sau executarea garanţiilor bancare, prevăzute la art. 38 lit. a)-c) din Ordonanţa de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare, agenţiile pentru dezvoltare regională în calitate de autorităţi de management transmit organelor fiscale competente titlurile executorii prevăzute la art. 43 din acelaşi act normativ, împreună cu dovada comunicării acestora către beneficiari, care poate fi transmisă inclusiv în format electronic, în vederea aplicării prevederilor art. 40 din Ordonanţa de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare.

(4)Agenţiile pentru dezvoltare regională, în calitate de autorităţi de management pentru programele operaţionale regionale, pot delega constatarea şi sancţionarea neregulilor apărute în obţinerea şi utilizarea fondurilor externe nerambursabile şi/sau a fondurilor publice naţionale aferente acestora către un organism intermediar, pe bază de acord de delegare încheiat potrivit prevederilor art. 4 alin. (1).


	
	Nemodificat
	

	17. 
	Art. 10
Ministerul Lucrărilor Publice, Dezvoltării şi Administraţiei desemnează o structură de specialitate care asigură coordonarea operaţională a programelor operaţionale regionale, exercitând în acest sens următoarele atribuţii principale:

a)sprijină Ministerul Fondurilor Europene şi agenţiile pentru dezvoltare regională în procesul de negociere cu Comisia Europeană aferent perioadei de programare 2021-2027;

b)contribuie, sub coordonarea Ministerului Fondurilor Europene, la elaborarea şi transmiterea spre aprobare către Comisia Europeană a celor opt programe operaţionale regionale;

c)contribuie la încadrarea bugetelor programelor operaţionale regionale în obiectivele de concentrare tematică, cu respectarea liniilor de intervenţie specifice;

d)asigură măsurile necesare implementării deciziilor Guvernului privind cele opt programe operaţionale regionale;

e)asigură măsurile necesare pentru coordonarea comitetelor de monitorizare a celor opt programe operaţionale regionale şi monitorizează implementarea deciziilor acestor comitete;

f)elaborează, sub coordonarea Ministerului Fondurilor Europene şi în colaborare cu agenţiile pentru dezvoltare regională metodologii unitare pentru buna implementare a programelor operaţionale regionale.

	
	Nemodificat
	

	18. 
	
	
	1. După articolul 10, se introduce un nou articol, art. 101, cu următorul cuprins:

„Art. 101 – 

(1) Pentru perioada de programare 2021-2027 în cadrul programului-pilot de descentralizare pentru dezvoltare teritorială integrată se elaborează și implementează  investiții teritoriale integrate, numite în continuare ITI.
 (2) În vederea elaborării și implementării ITI AGENȚIILE PENTRU DEZVOLTARE REGIONALĂ, denumite în continuare ADR, desemnate, acordă asistență tehnică și financiară asociațiilor de dezvoltare intercomunitară, înființate în acest scop.

(3) ADR, zonele pentru care se aplică ITI, asociațiile de dezvoltare intercomunitară, respectiv județele vizate sunt următoarele:

i) ADR Vest pentru ITI zona Munţilor Apuseni - Asociaţia de Dezvoltare Intercomunitară «Moţii, Ţara de Piatră»: județele Alba, Arad, Bihor, Cluj şi Hunedoara;
Autori:

Roman Florin-Claudiu, deputat PNL
Tánczos Barna, senator UDMR

Miklós Zoltán, deputat UDMR

Kolcsár Anquetil-Károly, deputat UDMR

Seres Dénes, deputat UDMR

Nagy Szabolcs, deputat UDMR

Benedek Zacharie, deputat UDMR

Marius Budăi, deputat PSD
ii) ADR Centru pentru ITI Harghita Covasna - Asociaţia de Dezvoltare Intercomunitară Csomád-Bálványos și Asociaţia de Dezvoltare Intercomunitară Harghita: județele Harghita și Covasna, pentru ITI Ernei-Gornești Asociația Mureșeană de Dezvoltare Intercomunitară Ernei-Gornești: județul Mureș, respectiv pentru Asociația de Dezvoltare Intercomunitară – Centrul Regional pentru Dezvoltare Durabilă și Promovarea Turismului - Țara Făgărașului și Asociația de Dezvoltare Intercomunitară Monte Făgăraș Bîlea-Capra: județele Brașov, Sibiu, Vâlcea și Argeș;
Autori:

Roman Florin-Claudiu, deputat PNL
Tánczos Barna, senator UDMR

Miklós Zoltán, deputat UDMR

Kolcsár Anquetil-Károly, deputat UDMR

Seres Dénes, deputat UDMR

Nagy Szabolcs, deputat UDMR

Benedek Zacharie, deputat UDMR

Marius Budăi, deputat PSD
iii) ADR Nord- Est pentru ITI Țara de Sus- Asociaţia de Dezvoltare Intercomunitară - Dezvoltare Sustenabilă şi Integrată în Ţara de Sus: judeţele Suceava, Botoşani şi Iaşi;
Autori:

Roman Florin-Claudiu, deputat PNL
Tánczos Barna, senator UDMR

Miklós Zoltán, deputat UDMR

Kolcsár Anquetil-Károly, deputat UDMR

Seres Dénes, deputat UDMR

Nagy Szabolcs, deputat UDMR

Benedek Zacharie, deputat UDMR

Marius Budăi, deputat PSD
iv) ADR Sud-Est pentru ITI Delta Dunării - Asociația pentru Dezvoltare Intercomunitară ITI Delta Dunării: județele Tulcea și Constanța și ITI Ținutul Buzăului: județele Buzău, Vrancea și Prahova;
Autori:

Lungu Romeo-Daniel, deputat PSD

Avrămescu Gabriel Ioan, deputat PNL
v) ADR Vest pentru ITI zona Văii Jiului - Asociaţia pentru Dezvoltare Teritorială  Integrată Valea Jiului: județul Hunedoara;
vi) ADR Nord-Vest pentru ITI Ier-Barcău - Asociația de dezvoltare intercomunitară ITI Ier-Barcău: județele Bihor, Satu Mare, Sălaj și Bistrița Năsăud.
Autor:

Ivan Bogdan-Gruia, deputat PSD

(4) Suma alocată pentru ITI se calculează procentual, în raport cu suprafaţa, numărul de localităţi și numărul de locuitori ai județelor prevăzute la alin. (3).
Autori:

Roman Florin-Claudiu, deputat PNL
Tánczos Barna, senator UDMR

Miklós Zoltán, deputat UDMR

Kolcsár Anquetil-Károly, deputat UDMR

Seres Dénes, deputat UDMR

Nagy Szabolcs, deputat UDMR

Benedek Zacharie, deputat UDMR

Marius Budăi, deputat PSD


	În numeroase zone urbane și rurale, accesul la serviciile publice, infrastructură, oportunităţi economice și legăturile la pieţe sunt reduse. 

Propunerea contribuie la eficientizarea valorificării potenţialului natural, cultural, patrimonial în aceste zone. 

Scopul principal este îmbunătăţirea situaţiei economico-sociale a locuitorilor. 



	19. 
	CAPITOLUL V: Dispoziţii finale
	
	Nemodificat
	

	20. 
	Art. 11

Fiecare agenţie pentru dezvoltare regională dispune măsuri organizatorice şi de pregătire a sistemului de management şi control pentru programul operaţional regional gestionat.

	
	Nemodificat
	

	21. 
	Art. 12 

În termen de 20 de zile lucrătoare de la data intrării în vigoare a prezentei ordonanţe de urgenţă Ministerul Fondurilor Europene propune Guvernului aprobarea prin hotărâre a cadrului general necesar în vederea implicării autorităţilor şi instituţiilor din România în procesul de programare şi negociere a fondurilor externe nerambursabile aferente perioadei de programare 2021-2027.

	
	Nemodificat

	

	22. 
	Art. 13

În termen de 30 de zile de la data intrării în vigoare a prezentei ordonanţe de urgenţă, Ministerul Fondurilor Europene propune Guvernului aprobarea prin hotărâre a cadrului instituţional de coordonare, gestionare şi control al fondurilor externe nerambursabile aferente perioadei de programare 2021-2027.


	
	Nemodificat
	

	23. 
	Art. 14

În termen de 90 de zile de la data intrării în vigoare a prezentei ordonanţe de urgenţă se emite ordinul comun al ministrului fondurilor europene şi al ministrului finanţelor publice, prevăzut la art. 6 alin. (13) şi art. 8 alin. (4).

	
	Nemodificat
	

	24. 
	
	
	Art. II. - In termen de 15 zile de la intrarea în vigoare a prezentei legi, la propunerea Ministerului Investițiilor și Proiectelor Europene, Ministerului Agriculturii și Dezvoltării Rurale și Ministerului Lucrărilor Publice, Dezvoltării și Administraţiei, Guvernul adoptă prin hotărâre normele privind implicarea autorităţilor şi instituţiilor în procesul de programare şi negociere a fondurilor externe nerambursabile aferente perioadei de programare 2021-2027, precum și cele privind derularea programului-pilot de descentralizare pentru dezvoltare teritorială integrată 2021-2027.”

Autori:

Roman Florin-Claudiu, deputat PNL
Tánczos Barna, senator UDMR

Miklós Zoltán, deputat UDMR

Kolcsár Anquetil-Károly, deputat UDMR

Seres Dénes, deputat UDMR

Nagy Szabolcs, deputat UDMR

Benedek Zacharie, deputat UDMR

Marius Budăi, deputat PSD

	Pentru corelare cu amendamentul propus și pentru claritate

